
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 25Nt/13/2025 3825010318 05. 06. 2025 Mgr. Radoslav Smatana, PhD. ECLI:SK:OSPD:2025:3825010318.2
Uznesenie Okresný súd Prievidza samosudcom Mgr. Radoslavom Smatanom, PhD. v trestnej veci odsúdeného A. B., o návrhu odsúdeného na povolenie obnovy konania, v Partizánskom dňa 05.06.2025, takto rozhodol: Podľa § 396 ods. 5, ods. 8 Trestného poriadku samosudca berie na vedomie späťvzatie návrhu odsúdeného A. B., nar. XX.XX.XXXX v C. D., trvale bytom C. D., toho času v Ústave na výkon trestu odňatia slobody Ilava, na povolenie obnovy konania v trestnej veci Okresného súdu Prievidza vedenej pod sp. zn. BN-3T/42/2021. odôvodnenie: Dňa 01.04.2025 bol tunajšiemu súdu doručený návrh odsúdeného na povolenie obnovy konania v trestnej veci Okresného súdu Prievidza vedenej pod sp. zn. BN-3T/42/2021. Odsúdený prostredníctvom ustanoveného obhajcu doručil tunajšiemu súdu dňa 05.06.2025 späťvzatie návrhu na povolenie obnovy konania zo dňa 25.03.2025, doručený tunajšiemu súdu dňa 01.04.2025. Podľa § 396 ods. 5, ods. 8 Trestného poriadku osoba, ktorá návrh na obnovu konania podala, môže ho výslovným vyhlásením vziať späť, a to až dovtedy, kým sa súd, ktorý vo veci koná, odoberie na záverečnú poradu. Vzatie návrhu na obnovu konania späť vezme, ak niet prekážok, uznesením na vedomie predseda senátu súdu, ktorý vo veci konaná. Odsúdený výslovne zobral svoj návrh na povolenie obnovy konania späť pred tým, než sa súd odobral na záverečnú poradu. Preto súd vzal späťvzatie návrhu na vedomie a rozhodol tak, ako je uvedené vo výrokovej časti tohto uznesenia, keďže nezistil žiadne prekážky, ktoré by bránili takémuto postupu. Poučenie: Proti tomuto uzneseniu sťažnosť nie je prípustná.

